Okei.
Hei, kaunottaret. Tänään on se päivä.
Tänään minä teen sen.
Olenko hermona? Totta kai olen. Eikö se ole normaalia?
On lohdullista tietää, että kaunottareni ovat rinnallani.
Olen A-tiimin asiantuntevissa käsissä.
Voimapari Al Ford ja Mariel Flynn. Plastiikkakirurgian Posh ja Becks.
Et voi kuvata täällä, Rose. Hienotunteisuus on toinen nimemme.
Tästä se lähtee. Nähdään toisella puolella.
Kiitos, Rose, että valitsit Ford & Flynnin.
Lämpimästi tervetuloa Flynn & Fordiin, neiti Boleyn.
Peruin muut aikamme. Olet ainoa potilas täällä.
Niinkö? Huomaavaista, Mariel.
Kiitos, Algernon.
Algernon? -Hänen äidillään oli mielikuvitusta.
Spikey, kuka on hyvä poika?
Viedään Spike rauhoittumaan. Noin.
Otanko neidin laukun? -Kiitos.
Se haluaa jäädä tänne.
Johtuuko se parfyymistani? -Estrogeenista. Se vihaa naisia.
Koira, ei Al.
Komedian jumalat hymyilevät meille tänään.
Jätän sinut Alin ja hänen tiiminsä osaaviin käsiin.
Nähdään toisella puolella uuden nenäsi kanssa.
Mennään valmistautumaan.
Tässä sitä ollaan, menossa valmistautumaan.
Olen hermostunut ja innoissani.
Toivottakaa onnea. Toivottavasti nämä ovat au revoirit eivätkä hyvästit.
Tätä tietä, Rose.
Katso sivulle.
Katso minua.
Hyvä.
Mariel! -Hei, Andrew.
Haluan, että muutat avioeron ehtoja.
Laske sadasta alaspäin ja ajattele koiranpentuja.
Propofolia.
Taitavaa.
Kiitos. Hän voi saada autot, paitsi Citroënin. Minä haluan talon.
Toinen propofoli.
Taltta.
Ei, haluan Mortise-taltan.
Tarvitsen Mortis-talttani. Siinä on suora terä.
Suora terä. -Se ei ole täällä. Anteeksi.
Se on alkuperäinen viktoriaaninen lipasto.
Se on ollut suvullani vuosia.
Odota hetki.
Menehän.
Hiljentäkää Spike! -Minä menen.
Tule, Spike.
Propofolia.
Dan, mitä hittoa? -Elintoiminnot heikkenevät.
Mitä? -Nopeasti. Danny!
Aloitan elvytyksen. Deffa, nyt! -Toimi!
Äkkiä nyt, Penny. -Lataa.
Valmiina. Irti. Nyt.
Tee jotain. -Älä luovuta!
Rose... blokattu ikuisesti.
Rose on itsekeskeinen narsisti. -Olisi pitänyt kuunnella Keiraa.
Olet kuollut minulle
LÄNSI-ENGLANNIN POLIISI BATHIN PÄÄMAJA
Rouva? Poikaystävännehän on kaasuasentaja?
Niin on.
Käskitte kertoa, jos boilerin kanssa tulee ongelmia.
Albanialaiset ja jätehuolto haluavat minut oikeuteen ensi viikolla.
Anteeksi, boilerisi. -Vesi ei ole kovin kuumaa.
Se pitää outoa ääntä. -Millaista ääntä?
Toistaisitko vielä?
Toimistooni, Lauren.
Vika taitaa olla venttiilipaineessa.
Rikosylikomisario McDonald, James Lockhart, kuolinsyyntutkija.
Meillä on ongelma, joka vaatii toimenpiteitä.
Rose Boleyn.
26-vuotias somevaikuttaja, äskettäin menehtynyt.
Lähetän tiedostot sinulle.
Se tapahtui kauneusleikkauksessa Flynn & Ford -klinikalla.
Kirurgi ja nukutuslääkäri vahvistivat kuoleman.
Ruumiin toimitti minulle kirurgi Mariel Flynn.
Kuolinsyy oli sydänkohtaus.
Lockhart merkitsi kuoleman onnettomuudeksi.
Ennen myrkkyseulan tuloksia.
Al Ford ja Mariel Flynn ovat maineikkaita kirurgeja.
Ei ollut mitään syytä epäillä mitään.
Avaa myrkkyseula.
Kaliumkloridia veressä. Se tappaa.
Arvoisa kuolinsyyntutkijamme -
ja joukko kuuluisia lääkäreitä mokasivat. Houseman suojelee heitä.
Ja meidän pitää siivota jäljet.
Meitä pyydetään ratkaisemaan murha -
viisi päivää vanhalla rikospaikalla, ilman ruumista.
Siksi meillä on sinut.
Tuo kuva ei tee sinulle oikeutta.
Anteeksi. Huono tapa... Lauren.
En näe kasvoja, näen... -Mahdollisuuksia?
Rose Boleyn. -Epäilyttävä kuolema?
En ymmärrä. -Rose kuoli sydänkohtaukseen.
Hypertrofinen kardiomyopatia. -Sydänlihas paksuuntuu.
Se häiritsee sydämen sähköistä toimintaa.
Tekö suorititte leikkauksen, tohtori Ford? -Kyllä.
Anestesialääkäri oli tohtori Daniel McCartney.
Leikkaussalihoitajat olivat neiti Penelope Haggard -
ja herra Jian Yang.
Meidän on puhutettava heitä.
Uudet todisteet viittaavat siihen, ettei kuolema ehkä ollut onnettomuus.
Mitkä todisteet? -Klinikka pitää sulkea päiväksi.
Kaikki, jotka eivät olleet Boleynin leikkauksessa, saavat poistua.
Rose Boleyn murhattiin.
Miksi miehesi tai tohtori McCartney eivät saattaneet ruumista sairaalaan?
Al ei ole aviomieheni. Siis ei kohta enää ole.
Al halusi minun menevän, koska kuolinsyyntutkija James Lockhart -
on vanha tuttuni.
Hän oli aikanaan ihastunut minuun. -Puhuin hänen kanssaan. Hän...
Älä ota henkilökohtaisesti. Se vihaa naisia.
Kuolaa voimakkaasti syötyään ja nuolee sitten kiveksiään.
Vähän liiankin innokkaasti.
Mutta ei puhuta Alista enempää.
Kuolinsyy oli kaliumkloridimyrkytys.
Kaliumkloridia? -Hyvin myrkyllistä.
Kun se pääsee verenkiertoon, kuolema seuraa minuuteissa.
Koska te, herra Ford -
julistitte neiti Boleyn kuolleeksi kello 12.18 maanantaina -
ja leikkaus oli kestänyt alle tunnin -
ja koska leikkaussali oli lukittu -
johtopäätös on, että hänet murhasi leikkaussalissa...
...joku teistä.
Sairaalassa selvisi, että sydän oli pettänyt.
Oletin, että kuolema oli luonnollinen.
Joku leikkaustiimistäkö? -Todisteet viittaavat siihen.
Lääketieteellisen neuvonantajamme mukaan -
kaliumkloridi saattoi päätyä Rosen elimistöön vain... Anteeksi.
Suonensisäisesti.
Minä annoin sen.
Minä olen ainoa, joka pääsee käsiksi nukutusaineeseen.
Otin kolme pulloa propofolia ja tarkistin, että ne oli sinetöity.
Sanotte siis, ettei kukaan muu pääse käsiksi lääkkeisiin?
Täällä on paljon voimakkaita ja arvokkaita lääkkeitä.
Turvallisuussyistä pääsykoodi on vain minulla.
Eikö herra Fordkaan tiedä sitä?
Ei. Tämä on Danin alaa. Minä hoidan leikkaukset, hän lääkkeet.
Olen pahoillani.
Rikoin sinetit ja laitoin propofolia tippaan.
Kirjasin ajan ylös. Pulloille ei ole voitu tehdä mitään.
Koskiko kukaan muu niihin? -Minä.
Annoin ne tohtori McCartneylle. Se on rutiinitoimenpide.
Entä te, herra Yang? -Minä olin Spiken kanssa.
Flynnin koira. -Minun koirani.
Marielilla on väliaikainen huoltajuus. Olemme eroamassa.
Voisimmeko nähdä tyhjät pullot?
Ei se onnistu.
Sairaalajätettä.
Ne menevät suoraan roskiin. Olen pahoillani.
Ennen Rose Boleynin tuloa klinikalle -
oliko kukaan teistä yhteydessä häneen?
En.
-En.
En. Paitsi konsultaatiokäynnillä viikko ennen leikkausta.
Ei rikospaikkaa, ei ruumista -
ja ilman pulloja ei ole murha-asettakaan.
Eikä motiivia. Vielä.
Jotain tässä kuitenkin salaillaan. -Anteeksi, Lauren.
Unohdin tämän. Tämä on Rosen. Hän jätti sen huoneeseensa.
En löydä hänen perhettään, mutta ehkä tästä on teille hyötyä.
Minä otan sen.
Kiitos, rouva Flynn.
Mariel. -Al.
Primitivo 1994.
Häämatkamme.
Viikunat, mustikat, auringonlaskut oliivilehdoissa.
Sinä tuijottelemassa siivoojaa.
Ja taustalla Marielin vainoharhainen mielikuvitus -
lapsuustraumojen synnyttämän epävarmuuden jatkeena.
Kiva. Minä vajoan alas, sinä vielä alemmas.
Miksi toit minut tänne? -Olen miettinyt tätä uudestaan.
Vakavasti.
Hitto, Mariel.
Minäkin olen miettinyt tätä uudestaan.
Algernon, haluatko oikeasti pysyä naimisissa kanssani?
En sanonut niin. -Mutta ajattelit.
Et tiedä, mitä ajattelen. -Siksi eroan sinusta.
Haluan koko klinikan, Al.
Olen miettinyt summaa, ja mielestäni ansaitsen...
Ansaitset? Miten aiot vakuuttaa tuomarin antamaan klinikan sinulle?
Sinä menetät toimilupasi. Sinä ja kaverisi Dan.
Potilas murhattiin suoraan nenäsi edessä.
Vähintäänkin törkeää huolimattomuutta.
Entä sinä? Sait kuolemansyyntutkijan katsomaan muualle.
Jos en tietäisi paremmin, luulisin sinun tappaneen sen tytön.
Jos minä en tietäisi paremmin, luulisin sinun tappaneen sen tytön.
Luulisin, että teit sen mustamaalataksesi minut -
ja saadaksesi klinikan likaisiin hyppysiisi.
Miksi, Al?
Miksi tapoit hänet?
Tekstaan hänen osoitteensa. Siitä kuuluu kulemma outo ääni.
En tee sitä uudestaan. Käy korjaamassa se boileri.
Haluan täyden raportin hänen elämäntavastaan. Pitää mennä.
Poikaystäväni vilkaisee boileriasi illalla. -Kiitos.
Dan McCartney odottaa. Katsotaan, mitä sanottavaa hänellä on.
Olen ollut nukutuslääkäri 25 vuotta.
Kaliumkloridi on tylsä väline.
Osaisin tappaa leikkauspotilaan jättämättä teille mitään jälkiä.
En liity tähän mitenkään. Haluan tehdä sen selväksi.
Tohtori McCartney, olet täällä, koska olet merkittävä todistaja.
Aloitetaan alusta.
Rose Boleyn siis nukutettiin klinikan suljetussa siivessä.
Hänet vietiin leikkaussaliin kello 11.15.
Tarkkailitte elintoimintoja toimenpiteen aikana -
ja annoitte hänelle propofolia.
Nukutuslääkärinä pidän potilaan elämää käsissäni.
Kun pyydän propofolia, saan sen ja annan sitä -
näkemättä, kuka pullon minulle antaa.
Voisitteko avata tuota vähän?
Keskityn vain leikkauspöytään ja monitoreihin.
Kun pyydän lääkettä, laitan käden taakseni näin.
Propofolia.
On siis mahdollista, että kuka tahansa kolmesta muusta -
olisi voinut antaa myrkkypullon.
Ehkä, en tiedä. -Oletko kunnossa?
En ole kunnossa. Tapoin sen tytön.
Joku, johon luotan, käytti minua hyväkseen.
Rosen puhelin. Löytyikö mitään? -Se on työn alla.
Se on saatu auki, mutta videoita ja kuvia on tuhansia.
Kaverini käy niitä läpi. Ilmoitan heti, jos jotain selviää.
McCartney ei pysty kertomaan, kuka pullon antoi.
Koko leikkaustiimi kävi välillä salin ulkopuolella.
Kaikkia klinikan työntekijöitä pitää jututtaa.
Te saatte hoitaa sen.
Faye saapui tavalliseen tapaan noin kello 8.45.
Mariel oli täällä. Hän saapuu aina ensimmäisenä.
Unohdin Alin erikoistaltan.
Se ei ollut siellä, joten lähdin hakemaan sitä varastosta.
Koira haukkui käytävässä, joten menin hoitamaan asian.
En ole mikään koirakuiskaaja.
Onko tuo sallittua? -Vain jos pelaa rahasta.
Mariel on epävakaa ja materialistinen.
Ensin hän halusi ystävällisen 50/50-eron -
mutta muuttui sitten kostonhimoiseksi noidaksi -
joka hän on aina halunnut olla.
Sanon se ylpeänä. Me eroamme.
Emme ehkä ole pari, mutta olemme silti perhe.
Voisimmeko pysyä asiassa? Mihin aikaan neiti Boleyn saapui?
Kello 9.30.
Toivotimme hänet tervetulleeksi -
ja minä menin katsomaan muistiinpanojani.
Jos haluat ymmärtää, miksi Al on sellainen kuin on -
googlaa hänen äitinsä.
Voima on heikkoutesi. -Älä muuta sano.
Mihin aikaan... -Ajoa Abeesie.
Hän suunnitteli Alin elämän valmiiksi.
Korkean profiilin lääkärinura.
Ehkä jopa politiikkaa.
Sitten hän tapasi minut.
Koska näin hänet ensi kertaa? Horse and Jockey, Kentish Town.
Huhtikuu 1994. Hän lauloi karaokea.
Kaikkein paras
Parempi kuin kukaan muu
Jestas, se oli kamalaa.
Olin loistava. Olen yhä.
Karaoke vapauttaa minut.
Anteeksi...
Jätin Rosen Alin ja hänen tiiminsä vastuulle.
Menin toimistooni.
Minulla oli puhelu asianajajani kanssa kello 9.50.
Pieni ennaltaehkäisevä nosto silmien ympäriltä ei olisi pahitteeksi.
Saisit leppoisamman ilmeen.
Kasvot eivät ole kasvot. Minulle ne ovat kangas.
En näe potilasta.
Näen veistoksen kivilohkareen sisällä.
Ai niin kuin Michelangelo?
Aivan, ylikonstaapeli Dudes. -Dodds, sir.
Olen taiteilija. Mariel on enemmän käsityöläinen.
Hän on kuin Wise minun Morecambelleni.
Hän saisi Muhammad Alinkin tuntemaan olonsa epävarmaksi.
Jos voisimme palata...
Siihen, kun hän ilmoitti erosta.
Katso, mitä hän teki.
Teddy Pendergrassin debyyttialbumi. Ensimmäinen painos.
Naarmutettu.
Tiedätkö, miten hän pyysi anteeksi?
Lupasi ostaa minulle CD:n.
Mihin jäinkään? -Potilaan sydän pysähtyi.
Rose tuhkattiin kaksi päivää kuoleman jälkeen. Maksoit sen.
Flynn & Ford maksoi. -Miksi sillä oli niin kiire?
Rosella ei ollut perhettä. Se oli vähintä, mitä voin tehdä.
En tiedä, synnyitkö epäluuloisena -
vai ovatko miehet tai työsi tehneet sinusta sellaisen...
Vähän mantelinmuotoisempi silmä voisi toimia.
Näytänkö minä aina epäluuloiselta?
En tiedä.
Teillä on kai se, mitä nuoriso kutsuu -
pokerinaamaksi. -Pokerinaama?
Rauhoitu, Lauren. Se on poliisin omaisuutta.
Onnistuin hankkimaan tietoja Flynnistä ja Fordista.
Joku voisi sanoa niitä juoruiksi.
Aviomieheni Jerry on syöpälääkäri. Hän otti minut avecikseen -
Alin ja Marielin vihkivalojen uusimisjuhliin.
Milloin? -Kolme kuukautta sitten. Isot juhlat, 200 vierasta.
Kun he nousivat lavalle seremoniaa varten -
Mariel kertoi, että he eroaisivat. Aivan yllättäen.
Pitopalvelukin oli nolona.
Pidän sen mielessä, sir.
Koet, että panin sinut peittelemään kuolinsyyntutkijan jälkiä.
Mutta minun asemassani olevan poliisin -
on hyvä pitää kuolemansyyntutkijaa taskussaan.
Ja sinun kaltaisesi nuoremman poliisin -
on hyvä olla sellaisen poliisin suosiossa -
jolla on kuolinsyyntutkija taskussaan. Kaikki voittavat.
Korkeimmasta alimpaan. Se on elämän kiertokulkua.
Jos epäilyttää, kaksoisklikkaa. -Kiitos, sir.
En ikinä ymmärrä tuota miestä.
Ymmärrän, että osa teistä ei hyväksy tätä.
Mielestänne nenässäni ei ole mitään vikaa.
Mutta näen peilissä jotain, mikä vaikuttaa hyvinvointiini.
Kyse ei ole ulkonäöstäni, vaan siitä, miltä minusta tuntuu.
Trollit ja vihaajat eivät kerro meille, miten elää.
Olemme vahvoja ja itsenäisiä.
Teemme onnestamme ja omanarvontunnostamme -
prioriteettimme.
Hän on tehnyt vlogia puolen vuoden ajan.
"Rosen romanttiset seikkailut Bathissa".
Hän etsii täydellistä kumppania -
ja mainostaa samalla erilaisia tuotteita.
Lifestyle-vaikuttaja, yli 35 000 seuraajaa -
kunnes hän päätti hankkia nenäleikkauksen.
Osa lakkasi seuraamasta, koska se ei sopinut hänen brändiinsä.
Muutama jopa trollasi häntä. -Lakkasi seuraamasta? Trollasi?
Ultralojaalit seuraajat taas vaativat totuutta hänen kuolemastaan.
He epäilevät, että klinikka mokasi, ja sitä peitellään.
Ei heitetä bensaa liekkeihin paljastamalla, että tutkimme murhaa.
Media ei saa kuulla tästä. -Lifestyle-vaikuttaja?
Vaikuttajat ovat ihmisiä, jotka... -Hän tietää, mikä vaikuttaja on.
Mutta mitä se lifestyle on?
Niitä juttuja, mitä tekee ja ajattelee.
En tiedä. Sohvatyynyjä.
Hänellä oli paljon suhteita. Etsimme yhteyksiä näihin neljään.
Ja kaikkea mahdollista klinikasta. Finansseista, asiakkaista.
Entä hänen perheensä? -Sitä etsitään.
Rose Boleyn ei ollut hänen oikea nimensä.
Odotan alkuperäistä syntymätodistusta.
Kuka Rose Boleyn oikein oli?
Asuiko Rose Boleyn varmasti täällä?
Kyllä, miten niin?
Näkymä Bathista hänen takanaan vlogeissa on paljon ylempänä.
Tämä on pohjakerros.
Olemme luostarin puolella. Tuo näkymä taas on pohjoisesta.
Katso näitä.
Sponsoroitua sisältöä ja promottavia tuotteita.
Tämä on kallis.
Yritykset antoivat hänelle ilmaista kamaa.
Hotelli Hathledge. Hienoa.
Okei...
Tämä näyttää samalta huoneelta kuin hänen postauksissaan.
"Aamunkoitto."
"Iltahämärä."
"Syksy."
"Talvi."
Kaikki on illuusiota.
Romanttinen illuusio.
Tablettisi piippasi.
Mitä nyt? -Pomo.
Tohtori Dan McCartney ei ole ollut rehellinen.
Viime päivien toimintasi somessa.
200 latausta Rose Boleynin vlogista.
Yli tuhat tykkäystä hänen Instagramissaan.
Useimmiten myöhään illalla tai varhain aamulla. Pakkomielteistä.
En tuntenut häntä henkilökohtaisesti.
Ihailin hänen asennettaan. Se ei ole laitonta.
Ei näytä hyvältä. Pakkomielle uhriin.
Miksi tappaisin hänet?
En tarvitse syytä kun tiedän, miten.
Joku leikkaussalissa tappoi Rosen. Sinä annoit tappavan lääkkeen.
Al. -Mitä tarkoitat?
Pari lauantaita sitten hän kadotti puhelimensa.
Hän halusi käyttää minun puhelintani. Kerroin salasanan.
Minulla on sama kuusinumeroinen koodi puhelimelleni ja lääkekaapille.
Al tietää, että olen laiska niissä jutuissa.
Käytin syntymäpäivääni.
11, 10, 69.
Danin syntymäpäivä.
Se on myös alakerran lääkekaapin pääsykoodi.
Ei.
Luuletteko, että minä... Mitä?
Avasitte kaapin ja vaihdoitte propofolipullon -
kaliumkloridilla terästettyyn.
Eilen sanoit, ettei sinulla ole pääsyä lääkekaappiin.
En voinut myöntää sitä Danin edessä.
Lääkkeitä hupeni kaapista muillekin kuin potilaille.
Pari viikkoa sitten vein Danin ulos ja juotin hänet humalaan.
Huijasin häneltä puhelimen ja salasanan.
Hankin siis pääsyn lääkekaappiin -
mutta vain todistaakseni, että Dan varasti lääkkeitä.
Mikä ihmeen syy minulla voisi olla tappaa ventovieras?
Olen käynyt läpi kaikki Rosen vlogit. Ne ovat outoja.
Kaikki ne trendikkäät, kalliit baarit ja ravintolat...
Ei hän käynyt niissä. Henkilökunta ei tunnistanut häntä.
Eikä hänellä ollut miehiäkään. Ei treffejä, ei ystäviä.
Hänen käyttämänsä autovuokraamon kuljettaja sanoi -
että hän teki autossa vlogeja kuin olisi menossa treffeille.
He ajelivat ympäriinsä pari tuntia, ja sitten hän meni kotiin.
Rose Boleyn persoona ja romanttiset seikkailut...
Pelkkää fiktiota. -Tuottoisaa fiktiota.
Maahanmuuttoviranomaiset ottivat yhteyttä.
Hänen oikea nimensä on Elena Vakarescu. Syntynyt Romaniassa.
Perhe tuli 10 vuotta sitten Norfolkiin poimimaan hedelmiä -
ja jäi maahan. -Miten tulkitset tämän?
Hän loi itselleen uuden identiteetin, jotta sopisi joukkoon.
Fiksua. Hän myy englantilaisuutta englantilaisille.
Hotellin kortti oli huoneeseen 504.
Rosen nähtiin tulevan ja lähtevän huoneesta.
Se oli varattu hänen tapaamansa miehen nimellä.
Hänellä oli sittenkin oikea romanssi.
Ei syytä tappaa ventovierasta, mutta Rose ei ollutkaan sellainen.
Onko pakko? Minulla on paljon stressiä.
Tyttö murhattiin leikkauspöydällesi, ja sinä...
DJ-hommat auttavat rentoutumaan.
Mitä sanot tästä?
Valehtelit minulle. Tunsit Rosen. Se antaa motiivin.
Tapailimme satunnaisesti.
Ei mitään vakavaa. Tapasimme hotellissa kerran viikossa.
Juuri tätä kaipasinkin. Toinen tuomitseva nainen.
Asiasi ei ole tuomita, vaan selvittää, kuka murhasi...
Tyttöystäväsi. -Eikö ole epäeettistä leikata ihminen, jota...
Voi hyvänen aika.
Ei se laitonta ole. -Ehkä.
Mutta se antoi motiivin, keinot ja tilaisuuden tappaa hänet.
Anteeksi, etten kertonut.
Mariel yrittää naulata minut erossa lattiaan.
Tuomari ei tykkää uskottomuudesta.
Yritin vain tehdä sen huomaamatta. Siinä kaikki.
Ehkä Rose luuli, että se oli enemmän kuin salasuhde.
Miksi olisin murhannut hänet omalla klinikallani?
Sait haluamasi tuloksen.
Mitä voimme todistaa ilman ruumista, rikospaikkaa tai murha-asetta?
Tämä sopii Marielille. Hän halusi tuhota minut ja viedä klinikan.
Minun on vaihdettava levyä. -Todellakin, Al.
Tiesikö Mariel suhteestanne?
Ei. Ethän kerro hänelle?
Voit mennä.
Mitä sanotte? -Hän ei ole niin harmiton kuin miltä vaikuttaa.
Kerrotteko Marielille? -Pitäisikö?
Jos hän tiesi, se on motiivi.
Al. Ja se kuollut tyttö.
Oletko varma? Onko todisteita?
Valvontakamera.
Etkö tiennyt? -En.
En.
Olisin käyttänyt sitä erossa.
Ja nyt varmaan käytätkin? -Etkö itse käyttäisi?
Ensitreffini Alin kanssa.
Oli sateinen ilta Sohossa, ja hän oli täydellinen.
Emme saaneet tarpeeksemme toisistamme.
20 viikkoa autuasta, jännittävää, värikästä onnea.
Ja 20 vuotta...
Seisoit 200 ihmisen edessä ja ilmoitit erostanne -
kun teidän piti uusia valanne. -Olet tehnyt läksysi.
Tämä ei voi olla ensimmäinen kerta, kun hän...
Minulla on ollut epäilykseni, mutta ei todisteita. Se on mahdotonta.
Tappoiko hän tytön? -Aina päädytään siihen.
Miksi ei? Hän valehteli sinullekin.
Naisen murhaaja on useimmiten mies, jonka kanssa hän on suhteessa.
Anteeksi, Lauren. Olen ihan sekaisin.
Leikkaus on 20 minuutin päästä, ja minun on oltava skarppina.
Etkö voi perua? -Se on kasvojen rekonstruktio.
13-vuotias tyttö joutui kolariin. Neljäs leikkaus tänä vuonna.
En tiennyt, että... -Leikkaan ilmaiseksi?
Annan jotain takaisin. Jos voisit...
Hän ei tiedä. -Oletko varma?
En ole varma mistään. Miten voisin olla?
Al ja Mariel syyttävät toisiaan.
Tohtori McCartneya ei voi sulkea pois.
Ketään ei voi sulkea pois.
Ei sormenjälkiä, ei DNA:ta, ei todisteita.
Osaatko murtaa lukon? -En tiedä.
Voin yrittää.
ROSE HERRA FORD
ENSIMMÄINEN PULLO KLO 11.24
KOLMAS PULLO
POTILAS KUOLEE KLO 12.18
No, mitä tuumaat?
Uskon, että sain jotain selville.
Ei kun mitä tuumasit poikaystävästä? Onhan boileri korjattu?
Totta tosiaan.
Saatte olla ylpeä. -Ylpeä?
Hän sai vanhan boilerini toimimaan kellontarkasti alle vartissa.
Huomenta, rouva. -Vartissa?
Korjasiko hän sen vartissa? -Se on kuin uusi.
Tänä iltana nautin kuumasta kylvystä.
Rajat, ylikonstaapeli Dodds.
Minä vain...
Saisinko kaikkien huomion?
Voitko laittaa sen näytölle?
Olen laatinut aikajanan tapahtumista -
jotka johtivat uhrin murhaan maanantaina.
Neiti Boleynin toimenpide aloitettiin aikataulun mukaisesti kello 11.20 -
leikkaussalissa numero yksi, pohjakerroksessa -
suljetussa siivessä, jonne vain leikkaustiimi pääsi.
Rouva Flynn oli toimistossa ensimmäisessä kerroksessa.
Herra Ford -
tohtori McCartney -
hoitaja Yang -
ja hoitaja Haggard suorittivat leikkauksen.
Ja nyt, nämä kolme pulloa propofolia.
Ensimmäisen pullon antoi herra McCartney kello 11.24.
Hän sai sen hoitaja Haggardilta.
Kello 11.39 Haggard ojentaa toisen pullon, jonka McCartney käyttää.
Viimeinen annos annettiin kello 11.53 -
mutta sitä McCartney ei saanut hoitaja Haggardilta.
Tämä oli lähtenyt leikkaussalista kello 11.44.
Hän oli unohtanut herra Fordin erikoistaltan.
Hän juoksi hakemaan sitä. -Aivan.
Sitä ei antanut myöskään hoitaja Yang.
Hän lähti huolehtimaan koirasta kello 11.49.
Hyvä. Sitä ei ojentanut myöskään Herra Ford.
Hän oli parhaillaan suorittamassa toimenpiteen kriittisintä osuutta.
Kuka sen sitten antoi?
Mysteerihoitaja.
Ei kukaan leikkaustiimistä.
Jos muistatte tohtori McCartneyn lausunnon -
hän keskittyi seuraamaan potilaan elintoimintoja.
Kun hän pyytää propofolia, hän ei katso ympärilleen.
Hän vain laittaa kätensä taakse näin.
Propofolia.
Joku tuli leikkaussaliin ja antoi sen.
Pullollisen tappavaa ainetta.
Selvä. Voimmeko rajata joukkoa?
Kyllä vain.
Uskon, että mysteerihoitaja on nainen.
Kun hoitaja Yang tuli käytävään -
hän todistaa, että koira murisi aggressiivisesti kaapin ovella.
Spike on naisvihaaja. -Aivan.
Minä uskon, että tappaja, nainen, odotti kaapissa.
Kun hoitaja Yang vie koiran pois, hän astuu ulos kaapista -
kävelee käytävää pitkin leikkaussaliin -
ja ojentaa McCartneylle tappavan pullon.
Selvä. Verkko on heitettävä laajemmalle.
Käykää läpi kaikki Rosen vlogipostaukset.
Katsokaa, seuraako häntä joku häiriintynyt fani.
Miksi kutsuit heitä? -Boleyn-kaunottaret.
He pitävät tänään muistotilaisuuden. Näyttäydytään siellä.
Vaikuttajia. He ovat sinun alaasi, Dodds.
Mutta tämä on todella hyvä. Olemme lähempänä pitäviä todisteita.
Tappaja oli siinä kaapissa.
Tutkikaa kaappi ja loput tiloista. Miten tähän siipeen pääsee?
Etsikää DNA:ta, sormenjälkiä, mitä tahansa.
Poikaystävä.
Sanoit, että hän korjasi boilerisi vartissa.
Hän sanoi olleensa luonasi kaksi tuntia.
Missä hän oli ja kenen kanssa? -Hän oli kanssani kaksi tuntia.
Mitä?
Joimme kupin teetä ja juttelimme.
Juttelitte?
HÄTÄTILANTEEN VARALTA
Mitä? -Onko meillä Rose Boleynin viimeistä vlogia?
Olen hermostunut ja innoissani.
Siinä.
Mysteerihoitajamme taisi tulla klinikalle tästä ovesta.
Mutta se aukeaa vain sisäpuolelta. Pitää rikkoa tuo lasiputki.
Paitsi jos hänellä oli rikoskumppani klinikalla.
Mitä täällä tapahtuu?
Ylikonstaapeli Dodds, mitä olit sanomassa?
Tästä ovesta on murtauduttu äskettäin.
Rose Boleynin tultua klinikalle.
Tämä tässä on Rose Boleynin viimeinen vlogi juuri ennen leikkausta.
Tämä lasiputki on sininen, eikö vain?
Tämä on sama ovi. Putki on nyt punainen.
Uskomme, että naispuolinen tappaja -
tuli klinikalle tätä kautta.
Joku klinikalta rikkoi lasiputken, päästi hänet sisään -
ja vaihtoi putken.
Minä se en ollut. Olin yläkerrassa puhumassa asianajajani kanssa.
Voi luoja. Sehän on ilmiselvää.
Onko? -Sanoit tappajan olevan nainen.
Al! Onko hän niin kieroutunut?
Rikkoiko hän putken saadakseen uuden tyttöystävänsä -
tappamaan entisen tyttöystävänsä?
Se on rakkautta, Diane.
Puhdasta ja ehdotonta.
Kun katson suuriin ruskeisiin silmiisi, romahdan täysin.
Istu, Al. En ole terapeuttisi. -Et niin.
Sinun piti muuttaa kuukausi sitten. -En halua.
Pidän tästä mökistä. Miksei Mariel voi?
Taktinen veto. Jos olemme mukavia ja vaikutamme järkeviltä, saat talon.
Ja Spiken. -Niin.
Teen anomuksen Spikesta.
Meidän pitää puhua yhdestä asiasta.
Siitä potilaan murhasta.
Mitä siitä? -Ei kai siitä tule ongelma?
Miksi tulisi? Olen syytön.
Niin.
Joku klinikalta rikkoi palo-oven lasiputken.
Koko leikkaustiimi on siis taas mukana pelissä -
epäiltynä avunannosta.
Menkää jututtamaan heitä ilman varoitusta.
Painostakaa vähän.
Mariel valehtelee. -Niin. Mutta mistä, tarkalleen?
Hänen alibinsa piti. Hän oli koko ajan toimistossa.
Hän ei voi olla tappaja, eikä hän voi olla rikoskumppani.
Mitä hän salaa? -En tiedä.
Sinä ja poikaystävä joitte kaksi tuntia teetä.
Ja pari Speckled Heniä. Paikallista olutta.
Mitä enemmän ajattelen asiaa -
kaikki Rose Boleynin murhaan liittyvä -
vaikuttaa huolella suunnitellulta.
Tappajan on täytynyt tietää Fordin ja tiimin rutiinit tarkkaan.
Hänen on täytynyt tietää -
ettei McCartney koskaan käänny pyytäessään propofolia.
Hänen on täytynyt tietää, että tilaisuus koitti -
kun hoitajat poistuivat salista. -Paitsi jos he ovat avunantajia.
Paitsi jos he ovat avunantajia.
Al on valehdellut meille. Samoin Mariel.
Syyttäen samalla toisiaan Rose Boleynin murhasta.
Heillä on jokin outo, tuhoisa pakkomielle toisistaan.
Mitä olet tehnyt Spikelle?
Ajattelin ilmoittaa sen näyttelyyn.
Yritämme saada aikaan jonkinlaisen sopimuksen.
Ei. -Miksi? Se pitäisi siitä, vai mitä, Pörrö?
Pörrö? -Sen uusi nimi.
Se on nähnyt virheensä ja ilmaisee nyt feminiinistä puoltaan.
Se kuuluu minulle. -Et saa mitään, Al.
Voin antaa kaupan päälle rintojenpienennyksen.
Näetkö, mitä joudun kestämään? Toksista naisellisuutta.
Al... -Hän yrittää murentaa itsetuntoani, mutta se ei toimi.
Olen sinut kehoni kanssa. -Elämäsi tarina, Al.
Egosi kirjoittaa shekkejä, joita kehosi ei voi lunastaa.
Mitä se edes tarkoittaa?
Et ole ollut edes samassa huoneessa naisen orgasmin kanssa.
Et ole sinäkään.
Hulluko olet?
En rikkonut lasiputkea.
Minulla ei ole mitään tekemistä tapahtumien kanssa.
Lähdin leikkaussalista huolehtimaan koirasta.
En rikkonut mitään. -Minä kävin vain hakemassa taltan.
Keksittekö mitään syytä palo-oven paneelin rikkoutumiselle?
En tiedä. Vahingossa?
Al ja Mariel riitelevät koko ajan, ja paikkoja hajoaa.
He todella osaavat myös sopia riitansa.
Näin heidät eräänä päivänä tyhjässä potilashuoneessa.
Yhdessä.
Ensin on täysi sota.
Seuraavaksi he eivät voi pitää näppejään erossa toisistaan.
Tuota...
Anteeksi, että heitin sinua puhelimella.
Tiedät, millainen olen.
Sanoin asioita...
...joita pyydän anteeksi.
Nähdään pian, Spike.
Tulehan, Fluffy.
Mariel.
Nähdään toisella puolella.
Kyllä, Al.
Onko mitään uutta? -Ei mitään hoitajilta -
mutta Flynn ja Ford ilmeisesti makaavat yhdessä.
Totta kai.
Alliyah Carti? -Hän ei poistunut pöytänsä äärestä.
Valvontakameramateriaali todistaa sen, mutta jatkan kaivelua.
Kaverini tekniikan puolella -
on käynyt läpi Rose Boleynin videomateriaalin.
Hän löysi videon, jota Rose ei julkaissut.
Näin hänet taas.
Tämä ei ole romanssi. Hän oli kamala.
Riitelimme kadulla, ja hän kääntyi minua vastaan.
Hän todella uhkaili minua.
Al ei ole sellainen kuin luulin.
Kuvaan tämän, koska pelkään hänen tappavan minut.
Hän tarkkailee asuntoani ulkona.
Voi luoja. Al ei ole sellainen kuin luulin.
Al Ford.
Tiedämmekö, missä hän on? -Otan selvää.
Al ei ole sellainen kuin luulin.
Rose kuvasi tämän kaksi päivää ennen kuin kuoli leikkauspöydällesi.
Lauantaina? Ei. Miksi hän sanoo niin?
Naurettavaa. Meillä oli mukava ilta.
En uhkaillut häntä. En sanonut mitään pahaa.
Mitä hittoa tämä on?
Voimme nyt todeta -
että naispuolisen tappajan päästi klinikalle joku sen sisällä.
Hän rikkoi palo-oven lasiputken.
Olitko se sinä, Al?
En. Rose siis pelkäsi, että tappaisin hänet -
mutta suostui leikattavakseni kaksi päivää myöhemmin. Todellako?
Sinulla oli motiivi, asiantuntemus ja keinot.
Niin myös Marielilla. -Hän ei uhannut uhrin henkeä.
Toksinen maskuliinisuus...
Lankesit Marielin myyntipuheisiin.
Anna kun arvaan.
Tarjoutuiko hän kohottamaan itsetuntoasi pikku leikkauksella?
Sait uuden tyttöystäväsi tappamaan vanhan.
Useimmat murhatut naiset tappaa mies, jonka kanssa he seurustelevat.
Ei ole mitään uutta tyttöystävää.
Olet todella kuunnellut Marielin evankeliumia.
Jessus, että hän on hyvä.
Niin? -Lähetin juuri linkin.
Kävin läpi Rosen vlogeja ja valvontakameroita -
ja löysin tämän.
Suurenna sitä, kun Al ja Rose lähtevät respasta.
Se on Alliyah Carti, klinikan vastaanottovirkailija.
Neiti Carti.
En pitänyt sinua Boleyn-kaunottarena. -En tiedä, mitä tarkoitat.
Taisit stalkata Rose Boleynia.
Alia. -Onko sinulla pakkomielle Alista?
Ei. -Selittäisitkö?
Olen työni puolesta mukana yritysten tilaisuuksissa.
Tapasin Marielin sellaisessa. Meillä synkkasi.
Hän on aikamoinen persoona. Hän otti minut töihin vastaanottoon.
Kun pidin Alia silmällä, hän maksoi kaksinkertaista palkkaa -
ja bonuksen hänen seuraamisestaan.
Tein molempia töitä.
Älä kerro Marielille, että kerroin.
Kuinka kauan suhde Roseen kesti? -Ainakin kolme kuukautta.
Ja sinä kerroit... -Marielille.
Totta kai. Siitä hän minulle maksoi.
Melkein, tuomari Evans.
Voima on heikkoutesi.
En ole varma, mitä tarkoitat. -Kiristät otettasi liikaa.
Pehmeät kädet.
Se on hyvän, lyhyen pelin avain.
Tärkeintä on tuntuma.
Hän on valehdellut minulle. -Meille kaikille.
Kun juopottelit poikaystäväni kanssa, mistä puhuitte?
Vaikka mistä. Elämästä. Universumista.
Ja... -Mitä?
Ei ole minun asiani sekaantua.
Mitä tarkoitat? -En mitään.
Kakaise ulos vain.
Ei siinä ole mitään pahaa, jos hän pelaa jalkapalloa lauantaina -
ja myös keskiviikkona.
Kuten sanoin hänellekin, haluan laatuaikaa viikonloppuna.
Mutta vietätte valtaosan ajasta netissä katsellen taloja ja lomia.
Voi luoja. Mitä tapahtuu? -Voimmeko jatkaa jutun tutkintaa?
Katsotaan, löytyykö muistotilaisuudesta epäiltyjä.
Ehkä mysteerihoitaja on siellä. Minä hoidan Marielin.
Kun olen sylissäsi
En voisi olla paremmassa paikassa
Oot paras kaikista
Parempi kuin muut
Parempi kuin kukaan
Paras kaikista
Olen jumissa sydämessäsi
Roikun jokaisessa sanassasi
Repivät meidät erilleen
Kulta, olisin mieluummin kuollut
Olet paras
Rose, ainoa laatuaan. Meidän tulee ikävä.
Hajaannutaan ja aletaan kuulustella heitä.
McDonald haluaa hienotunteisuutta. Tutkimme vain Rosen taustoja.
Ei sanota mitään, mikä viittaa murhaan.
Rose oli ihan kuin me kaikki.
Tavallinen.
Hän sai meidät tuntemaan itsemme kuulluiksi ja nähdyiksi.
Missä Kira on? -En tiedä.
Ehkä on paras, ettei hän ole täällä.
Hän oli vaikuttajista aidoin.
Lepää kauneudessa, Rose.
Mitä sanot?
Olin loistava, vai mitä?
Se oli... erilaista.
Olet tiennyt Alin suhteesta Roseen kolme kuukautta.
Tämä on sinun.
Ansaitset sen. Me molemmat ansaitsemme.
On vaikeaa olla roolimalli, vai mitä?
Valehtelit minulle. -En vain kertonut koko totuutta.
Oletko naimisissa, Lauren? -Esitit murtunutta.
Pelottavan vakuuttavasti. -Eikö hän ole vielä kosinut?
Kyllä hän kosii. -Sitten kun käsket.
Taidat tykätä kynnysmatoista.
Esimerkiksi kollegasi Dodds.
Hän on saanut päähänsä -
että kaikki, mitä klinikalla tapahtui kun Rose murhattiin -
oli jonkun ilkeän neron suunnittelemaa.
Alin tapaista. -Vaihda levyä.
"Hän sai uuden tyttöystävän tappamaan vanhan tyttöystävänsä."
Yritin vain auttaa. Olemme samassa veneessä.
Hän ei ehtinyt esitellä uusia ihonhoitotuotteita.
Tavallaan tuntuu, että hän on yhä keskuudessamme.
Meidän kauttamme, Boleyn-kaunottaret.
Boleyn-kaunottaret!
Oletko aina pitänyt passiivisista miehistä -
vai onko sinua satutettu?
En ole yhtä kova ja sitkeä kuin sinä.
Al on pettänyt kolme kuukautta, mutta sinä panet häntä yhä.
Eli A: käytät häntä hyväksesi.
B: olet takertuva ja säälittävä.
Tai C: Olette tässä yhdessä ja yhä hullun rakastuneita.
A.
Voisinpa uskoa tuon. Sinun vuoksesi.
He ovat niin vilpittömiä, tunteellisia ja herkkiä.
Kuin olisivat tulleet tulevaisuudesta. -He puhuvat Kirasta.
Kaikki puhuvat Kirasta. Rosen suurin fani.
Enemmänkin stalkkeri kuin fani.
Hän seurasi Rosea kaikkialle, uhkaili häntä.
Saitko sukunimen? -Roberts.
Voisit soittaa ja tarkistaa, onko tämä Kira Roberts...
Hyvä, Paciorkowski.
Haluan tarkistaa Kira Robertsin taustat.
Niinkö?
Kira Roberts? -Taisimme löytää jotain.
Hän on stalkannut ja kiusannut Rosea yli vuoden.
Jäljitimme hänet osoitteeseen Slough"ssa -
mutta vanhemmat ilmoittivat hänet kadonneeksi eilen.
Hänet nähtiin viimeksi maanantaina.
Selvä. Kiitos. -Missä olette?
Marielin kanssa.
Kasvosi ovat mielenkiintoiset.
Näytät epäluuloiselta ja iloiselta samaan aikaan.
Se on erikoista. -Olen epäluuloinen, koska valehtelit minulle.
Ja iloinen, koska sain juuri uuden johtolangan. -Kerro!
Kira Roberts. Sanooko nimi mitään?
Kira Roberts. -Ei, valitettavasti.
Hän vainosi Rosea. Katosi maanantaina.
On vain ajan kysymys, milloin löydän hänet.
Hyvää metsästysonnea.
Kolme. Kaksi. Yksi. Päästä!
Puhuin juuri Mariel Flynnin kanssa. Yritit saada juopuneen tunnustamaan.
Ei se niin mennyt. -Mitä väliä?
Mitään humalassa sanottua ei voi käyttää todisteena oikeudessa.
Taisit itse olla häntäkin enemmän kännissä.
Al Ford otti myös yhteyttä.
Huomaatko, mitä tässä taas tapahtuu?
Päästät sosiaalisen eliitin ihosi alle -
ja sinusta tulee norsu posliinikaupassa. -Epäreilua.
Al tai Mariel on tämän takana.
Epäilen itseäni, Lauren.
Haukkasinko liian ison palan kun tein sinusta projektin?
Voit mennä.
Rouva? Kira Roberts, kadonnut epäilty, haluaa puhua.
Missä?
Hän ei suostu kertomaan, mutta odottaa Zoomissa.
Hän haluaa tunnustaa Rose Boleynin murhan.
Oletteko varmasti kunnossa? -Kaikki hyvin.
Tyttö on fanaatikko, joten tunnustus voi olla...
Huomionhakua, tiedän. Katsotaan, mitä hän tietää murhasta.
OlemmeDodds ja McDonald rikospoliisista.
Johdan Rose Boleynin murhatutkintaa.
Eikö yhteyttä saisi paremmaksi?
Parempaan en pysty. -Mitä halusit kertoa, Kira?
Tapoin Rose Boleynin.
Selvä. Ei mitään kiirettä.
Voitko selittää omin sanoin, miten tapoit Rosen?
Murtauduin klinikalle maanantaiaamuna.
Livahdin leikkaussaliin, kun hoitajien huomio oli muualla.
Annoin nukutuslääkärille sen myrkkyjutun.
Hän oli selin, joten hän ei huomannut.
Otetaanpa askel taaksepäin.
Miten murtauduit klinikalle?
Palo-ovesta.
Mursitko sen auki? -En. Joku avasi sen sisältäpäin.
Kuka? Kuka avasi oven, Kira?
Al Ford.
Mariel. -Al.
Tulehan. Hyvä poika.
Tapasimme kuukausi sitten baarissa, jossa hän on DJ:nä.
Menin hänen asunnolleen.
Se oli ihanaa ja romanttista.
Viini, Teddy Pendergrassin esikoisalbumi.
Alkuperäinen painos. Juttelimme koko yön.
Hän alkoi selittää, kuinka kypsä hän oli tyttöystäväänsä.
Rose Boleyniin.
Ja sinä olit fani.
Hänen pakkomielteisin faninsa.
Hän vaikutti niin ihanalta ja täydelliseltä.
Halusin olla kuin hän ja saada hänen elämänsä.
Al sanoi, että Rosella oli pakkomielle hänestä.
Hän menettäisi avioerossa kaiken, jos heidän suhteensa paljastuisi.
Al manipuloi minua. Rakastin häntä, olin valmis mihin vain.
Sinun pitää tulla asemalle.
Ei. Olen kertonut kaiken tarvittavan. -Ymmärrän. Al manipuloi sinua.
Mutta sinun on tultava tänne.
Ei. -Odota!
Craig, löytyikö mitään?
Tekniset palvelut yrittävät jäljittää hänet -
mutta eivät usko, että se onnistuu. -Hauku heidät.
Minä voin tehdä sen. Haloo?
Olkaa varovaisia, toimittajat tulevat.
Al Fordin pitää olla valmis kuulusteltavaksi tunnin sisällä.
Hän valehtelee.
Rouva!
Arvioituani Flynn & Fordin keräämän omaisuuden -
uskon, että tämä oli sekä avioliitto että menestynyt yritys -
jonka siteenä oli molemminpuolinen rakkaus ja kunnioitus.
Sen siteen te, herra Ford...
...revitte raa"asti rikki. -Mitä?
Olette kylmä ja manipuloiva mies -
joka hyödynsi vaimonsa rehellisyyttä ja epävarmuutta.
Tässä tapauksessa voima oli heikkoutenne.
Ei, hän on valehtelija ja huijari. Mitä olet tehnyt Spikelle?
Fluffy on käynyt läpi rankan terapian -
kuten minäkin kaiken tämän jälkeen.
Kira Roberts valehtelee. Heillä ei ollut suhdetta.
Näin laskun.
Hän on ostanut uuden koiran, joka ei hauku.
Naurettavaa.
Mitä? Miksi hän valehtelisi siitä? -En tiedä.
Tuo ei ole Spike.
Hän vaihtoi koirat.
Siinä se!
Oikea Spike makaa varmaan kuolleena ojassa.
Teet itsestäsi pellen. -Mitä?
Herra Ford.
En siedä tällaista käytöstä salissa.
Järjestys! Hiljaisuus, herra Ford.
Kira kertoi, että Ford vokotteli häntä -
Teddy Pendergrassin LP:llä kuukausi sitten.
Mutta Flynn naarmutti levyä kolme kuukautta sitten. Kira valehtelee.
Miksi ihmeessä?
Taidan tietää, kuka rikkoi palo-oven lasiputken ja päästi tappajan sisään.
Niinkö? Al vai Mariel?
Ei kumpikaan -
vaan tyttö, joka tunnusti Rose Boleynin murhan.
Eikä se tyttö ole Kira Roberts.
Tiedän sen -
koska koirat vaihdettiin.
Algernon. Mitäs sinä täällä?
Poliisi haluaa puhua kanssani. -Niin minunkin.
He tietävät, kuka tappoi Rosen.
Miltä tuntui murskata minut oikeudessa?
Olen enemmän kuin onnellinen.
Vauraus ja vapaus voi olla yksinäistä ikäisellesi naiselle.
Köyhyys ja vankila voi olla vielä yksinäisempää pahuisellesi miehelle.
Pahuinen ei ole sana. -Kuvaa sinua.
Olen huoliteltu, langattu ja kosteutettu.
Tulen takaisin.
Olet niin harhainen, että se on melkein suloista. Ei.
Kohdataan totuus.
Kiitos, että tulitte näin lyhyellä varoitusajalla.
Herra Ford, aloitetaan suhteestanne Rose Boleyniin.
Se on tässä avainasemassa.
Murhasuunnitelma perustui ovelaan huijaukseen.
Vaikka katsoisimme jotain kuinka tarkkaan -
näemme vain sen, mitä odotamme näkevämme.
Emme sitä, mitä se oikeasti on.
Sitä, mikä on silmiemme edessä.
Mistä keksitte kaiken tämän?
Selvitimme totuuden ylikonstaapeli Doddsin ansiosta.
Dodds, suunnitelma?
Maanantaiaamuna Rose Boleyn saapui tänne kello 9.30.
Ford ja hänen leikkaustiiminsä noudattivat tuttua kaavaa.
Ensin hoitaja Haggard pyysi Rosea poistamaan meikkinsä.
Ja sitten te -
herra Ford, valmistelitte hänet leikkaukseen.
Kun jätitte hänet mennäksenne itse valmistautumaan...
Silloin se tapahtui.
Joku klinikan sisällä rikkoi palo-oven lasiputken.
Kuka?
Rose Boleyn.
Rose? Miksi Rose päästi tappajan rakennukseen?
Ei hän päästänyt tappajaa sisään.
Hän päästi uhrin sisään.
Oikean Rose Boleynin piilotellessa kaapissa -
vale-Rose meni hänen tilalleen.
Koska te, tohtori McCartney, olitte tavannut hänet luonnossa -
vasta Fordin merkittyä hänen kasvonsa sinisillä viivoilla...
Vahvistusharha.
Ette tajunnut vievänne vale-Rosen leikkaukseen.
Tekään ette tunnistanut häntä, herra Ford.
Kuten sanoitte: Ette näe potilasta -
vaan veistoksen kivilohkareen sisällä.
Lähetitte hoitaja Haggardin hakemaan erikoistalttaanne.
Mortise-taltta, suorateräinen! -Anteeksi.
Viisi minuuttia myöhemmin lähetitte hoitaja Yangin -
viemään Spiken takaisin yläkertaan rouva Flynnin luo.
Oikea Rose Boleyn sai tilaisuuden...
...murhata vale-Rosen.
Propofolia.
Koko jutun suunnitteli...
...Mariel.
Se olitte te, rouva Flynn -
joka lisäsi tappavan annoksen kaliumkloridia propofolipulloon.
Jätitte sen ja hoitajan asun valmiiksi Rosea varten.
Sen jälkeen vaihdoitte palo-oven rikkinäisen lasiputken.
Siivositte jäljet.
Te veitte taltan leikkaussalista -
houkutellaksenne hoitaja Haggardin pois.
Päästitte Spiken toimistostanne -
tietäen, että hoitaja Yang joutuisi tuomaan sen takaisin.
Ette voi todistaa mitään. -Minä voin.
Meillä on avaintodistaja.
Kiitos ylikonstaapeli Doddsin.
Tuo hänet tänne.
Rose Boleyn.
Haimme hänet Bristolin lentokentältä.
Hän oli lähdössä Australiaan Romanian passillaan.
Nimellä Elena Vacarescu.
Kenet minä leikkasin? -Kira Robertsin, Rosen ykkösfanin.
Rose kertoi kaiken.
Sinä, Al, lupasit Roselle jättää vaimosi.
Kun hän sai tietää valojen uusimisesta -
hän tuli kuokkavieraaksi juhliin.
Kun näit Alin Rosen kanssa, se oli viimeinen pisara.
Nousit lavalle ja ilmoitit erosta.
Sitten ystävystyit Rosen kanssa. -Ystävystyi?
Käänsit hänet Alia vastaan -
ja tarjosit 200 000 puntaa ja uutta elämää Australiassa.
Halusit viedä Alilta kaiken.
Hän halusi pois. Hän oli jumissa Rose Boleynin roolissa -
ja yli-innokas fani vainosi häntä.
Kira Roberts sai selville hänen henkilöllisyytensä -
ja uhkasi paljastaa hänet.
Kira kävi klinikalla viime vuonna. Hän halusi näyttää Rose Boleynilta.
Huomasit samanlaisen luuston -
ja ihon ja silmien värin.
Suostuttelit Kiran ilmaiseen leikkaukseen -
idolinsa näköiseksi.
Rose halusi pois, sinä halusit tuhota Alin.
Kiran uhraaminen oli ratkaisu molempien ongelmiin.
Järjestit vaihdon.
Vaihdoit Spiken Fluffyyn ja Rosen Kiraan.
Rose murhasi Kiran.
Puhelimestasi löytyi video, jolla väität, että tappaisin sinut.
Oliko se osa suunnitelmaa?
Puhelin, jonka annoit meille, Mariel. -Se oli Marielin idea.
Olet paha ihminen.
Ei ihme, ettei hän uskaltanut jättää sinua.
Totuus on, ettei hän halunnut jättää minua. -Lopettakaa.
Tämä on ohi. Tuokaa pidätystiimi.
Olisi ehkä ollut helpompaa vain jättää hänet.
Halusin hänen kärsivän.
Hänen tekonsa jälkeen ansaitsen enemmän.
Ehkä ansaitsetkin. Mutta et voi ottaa sitä, minkä uskot ansaitsevasi -
jos hintana on naisen henki.
Ei, odottakaa!
Tulitko ilkkumaan?
On tapahtunut virhe. Ei hän ole tappanut ketään.
Kyllä on, Al. -Pyydän.
Älkää viekö häntä pois.
Minulta.
Hitto, Mariel!
Rakastan sinua yhä.
Samoin.
Mennään, rouva.
Mariel!
Saitko Kiran vanhempien osoitteen?
Kun olemme hakeneet hänen tuhkansa, olemme perillä teeaikaan mennessä.
Kaikki ne jutut somessa... Rose oli hänelle pakkomielle.
Hän taisi todella olla eksyksissä. -Niin oli, rouva.
Kiitos. -Mistä?
Jos olisin pidättänyt Alin -
Houseman haluaisi tehdä minusta esimerkin.
Sellainen hän on. Hän ei antaisi edes sokealle kanalle matoa.
No, sinä teit kaiken oiken. -Kerta se on ensimmäinenkin.
Taidat olla aika viekas.
Viekas? Yritän vain auttaa. -En tarkoittanut sitä.
Lähetin poikaystäväni luoksesi urkkimaan tietoja sinusta.
Eikö se ole viekasta? -On, mutta... Aika hyvää.
Minä en oppinut mitään uutta, sinä tiedät meistä kaiken.
Halusin vain kuumaan kylpyyn. Olette onnekas.
Niinpä. Jos boileriin tulee vika, viikko Teneriffalla jää haaveeksi.
Tarkoitin poikaystäväänne.
Hän todella rakastaa teitä.
Tiedän.
Mutta sekään ei aina riitä.
Al ja Mariel olivat niin toistensa pauloissa -
että tyttöparka pääsi hengestään siinä sivussa.
Maailmassa on muutakin kuin avioliitto ja parisuhde.
Minun pitää ratkaista rikoksia ja napata murhaajia.
Siksi kai Luoja antoi teille epäluuloiset kasvot.
Suomennos: Elina Mäkitalo Iyuno-SDI Group